ጠቅላይ ሚኒስቴር ኃይለማሪያም በዘላቂ የልማት ግቦች ላይ በሚመክረው የኒውዮርኩ ጉባኤ እየተሳተፉ ነው
በጠቅላይ ሚኒስትሩ የተመራ ከፍተኛ የሥራ ኃላፊዎች ልዑክም በስፍራው ይገኛል።ጠቅላይ ሚኒስትር ኃይለማሪያም በሁለቱም የውይይት መድረኮች ላይ ኢትዮጵያ በአየር ንብረት ለውጥ እና ዘላቂ የልማት ግቦችን ለማሳካት ያላትን ጠንካራ አቋም እንደሚያንፀባርቁ ይጠበቃል።ዛሬ በኒውዮርክ የተጀመረው ጉባኤው እስከ ነገ የሚቀጥል ሲሆን፥ በርካታ የሀገራት መሪዎችም ተሳታፊ ይሆኑበታል።ዘላቂ የልማት ግቦች ዓለም በሚቀጥሉት 15 ዓመታት ለመተግበር ከስምምነት የደረሰባቸው የድህነት ማስወገጃ የልማት ዕቅዶች ሲሆኑ፥ 17 ግቦችን ይዞ የተዘጋጀው ዕቅድ ዋና ዓላማም በ2030 ከድህነት ነፃ የሆነች ዓለምን እውን ማድረግ ነው።ኢትዮጵያ የዘላቂ ልማት ግቦችን ከሁለተኛው የዕድገትና ትራንስፎርሜሽን ዕቅድ ጋር በማስተሳሰር አስቀድማ መተግበር የጀመረች ሲሆን፥ ለአየር ንብረት ለውጥ የማይበገር የአረንጓዴ ኢኮኖሚ ለማስቀጠል በአካባቢ ፖሊሲው ላይ ማሻሻያ ሊደረግ መሆኑ መገለፁም ይታወሳል።(ኤፍ.ቢ.ሲ)